આપ્ટા અર્થાત એશિયા પેસિફિક ટ્રેડ એગ્રીમેન્ટ એ સંયુક્ત રાષ્ટ્રના એશિયા અને પ્રશાંત ક્ષેત્રના આર્થિક અને સામાજિક પંચ હેઠળ થયેલી પહેલા છે, જે અંતર્ગત છ દેશો-બાંગ્લાદેશ, ચીન, ભારત, લાઓસ, કોરિયા અને શ્રીલંકા- વચ્ચે વ્યાપાર વૃદ્ધિ થાય અને પરસ્પર ટેરિફ ઓછા થાય તેવા પગલાં લેવાય છે. ૧૯૭૫માં તેની સ્થાપના થઈ હતી. આ એક પ્રકારે પ્રેફરન્શિયલ ટ્રેડ એગ્રીમેન્ટ(PTA) છે, જેમાં સમયાંતરે થતી મંત્રણામાં વિવિધ વસ્તુઓ પર ટેરિફ ઘટાડવા માટે ચર્ચા થાય છે અને નિર્ણય લેવાય છે.